[{"text_idx": "#000000", "text": "Modelau Ro\u0302l Benywaidd a Technocamps"}, {"text_idx": "#000002", "text": "Cydnabyddir yn eang bod merched yn cael eu tangynrychioli mewn diwydiannau STEM, a nod Technocamps yw unioni'r cydbwysedd. Rydym yn cynnig clybiau a seminarau i ferched yn unig trwy ein rhaglen GiST Cymru . Cyflwynir pob gweithdy gan beirianwyr a gwyddonwyr benywaidd sy'n arddangos y cyfleoedd sy'n agored i Fenywod mewn STEM."}, {"text_idx": "#000003", "text": "Mae ein rhaglen WiST (Menywod mewn Gwyddoniaeth a Thechnoleg) yn rhwydwaith o fenywod sy'n gweithio mewn diwydiannau STEM, sy'n gweithredu fel modelau ro\u0302l ar gyfer y genhedlaeth nesaf o wyddonwyr a pheirianwyr. Rydyn ni'n annog ein modelau ro\u0302l i gymryd rhan yn y prosiect ac rydyn ni'n cynnig cyfleoedd i unigolion, cwmni\u0308au a sefydliadau eraill ymgysylltu a\u0302 phobl ifanc trwy gefnogi'r gwaith rydyn ni'n ei wneud mewn ysgolion. Yn y modd hwn, rydym yn gobeithio cyrraedd merched nad ydynt wedi ystyried STEM fel opsiwn, a'u hannog tuag at yrfaoedd mewn STEM."}, {"text_idx": "#000005", "text": "Aelod allweddol o'n rhwydwaith o fodelau ro\u0302l yw Prif Swyddog Gweithredol Magnox Ltd a Llywydd y Sefydliad Niwclear, Gwen Parry-Jones OBE. Siaradodd Gwen yn ein dathliad Diwrnod Rhyngwladol y Menywod 2021, lle bu\u2019n trafod yr heriau y mae hi wedi\u2019u hwynebu fel unig gyfarwyddwr gorsaf adweithydd niwclear masnachol fenywaidd yn y DU. Yn aml mae hi wedi cael ei chamgymryd am weithiwr ffreutur neu weinyddwr tra mewn rolau peirianneg uwch ac wedi teimlo nad oedd cynrychiolaeth ddigonol mewn cyfarfodydd bwrdd. O ganlyniad, mae Gwen yn frwdfrydig am gydraddoldeb rhywiol a chynrychiolaeth gyfartal mewn Gwyddoniaeth a Thechnoleg yn y cyfryngau a'r gymdeithas."}, {"text_idx": "#000007", "text": "Hyd yn hyn, rydym wedi croesawu dros 550 o ferched i\u2019n digwyddiadau GiST ac mae dros 120 o fenywod yn ein rhwydwaith WiST."}, {"text_idx": "#000008", "text": "Os hoffech chi fod yn Fodel Ro\u0302l Technocamps, cysylltwch a\u0302 ni ar ."}]